text:
Tá ið Frida Sofía skuldi koma í verðina, spurdi Marner Simonsen, nær eg vildi, at hon skuldi koma, eg segði so 8. mars. Hann smíltist og spurdi, um onkur abbi ella omma fylti tá. Nei, segði eg, tað er altjóða kvinnudagur, tá froysti Marner sum gamal útliløgukattur og segði okkurt um fjas og kvinnufjant.
Men Frida Sofía kom 8. mars fyrrapartin, og Hans Marius fór niðan í Hoydalar at boða frá um kvøldið, har kvøldseta og ball var í samkomuhøllini , og har okkara vinfólk vóru og hildu sær á gleim. Sum fyrsti nýføðingur í Putlhúsi í 38 ár var FS so sera vælkomin, og eisini abbi í Leivsgøtu pjátrar við hana. Men eingin var so steinbýttur av henni sum babba.
Frida Sofía var sera skjót at læra at lesa og skriva, tiktikið er tá ið hon rættaði stavivillur á uppsløgum í barnagarðinum. Hon hevur so sera gott máloyra. Tá ið hon fór til Íslands at arbeiða eftir studentaskúlan lærdi hon íslendskt beinanvegin, okey tað gera føroyingar, men tá ið hon flutti til Hollands stutt eftir lærdi hon hollendskt upp á no time, og nú ið hon býr í Belgia hevur hon pussað tað franska, sum Rólant lærdi hana so væl, at tað er púra flótandi.
Tað er ikki sørt, hon hevur havt brúk fyri sínum stóra málkunnleika, nú ið hon hevur arbeitt á sendistovuni hjá Føroyum í Bruxelles nøkur ár, og hon hevur týtt bøkur úr hollendskum m.a. Dagbókina hjá Onnu Frank.
Í ungdómsárunum spældi Frida S. við Kyndli, tær kláraðu seg væl, bæði sum unglingar og sum kvinnulið, tær vunnu m.a. gull í 1998 og 1999.
Hon er enn ítróttargenta, spælir hokki, tennis, súkklar og rennur.
Frida Sofía er gift við Michel og tey hava trý børn, hesa myndina hava te lagt á FB í dag, tey hava vist góðar tenn í familjuni
Frida Sofía er útiseti, men hennara samband við Føroyar er tætt og gott, men eisini kritiskt, sum útisetar flestir sær hon veikleikar í samfelagnum, sum vit, sum liva her, kanska ikki varnast. M.a. hevur hon sæð, at børn, sum búgva uttanlands hava brúk fyri stuðli til at læra føroyskt og halda føroyskt við líka, so hon fann upp á at gera summarskúla fyri útisetabørn. Skúlin er til 5-12 ára gomul og verður hildin eina viku á hásumri. Hon er vist eitt sindur av tí tey kalla íverksetara ella kann mann kalla hana eina íverksetu kanska ein slíkan kvinnudag?
Góða besta Frida Sofía hjartaliga tillukku á føðingardegnum frá okkum í tí gamla landinum!


c: text/html

text:
Skeið í húð og andlitsrøkt
Týsdagin 22. apríl 2008 frá kl. 13. til 16. verður Skeið í húð og andlitsrøkt fyri kvinnur við krabbameini.
Granskingarverkætlan um samfelagsligan kostnað av krabbameini
Á heimasíðuni hjá Nordic Cancer Union (http://www.ncu.nu) er ein norðurlendsk verlætlan við heitinum: Cancer in the Nordic countries.
Palliativ eind á Landssjúkrahúsinum
Føroya Felag Móti Krabbameini fegnast um, at palliativ eind er sett á stovn í Landssjúkrahúsinum.
Sjálvhjálparbólkur fyri teg, sum hevur mist maka
Tað kann vera sera trupult at koma gjøgnum sorgina, tá ein missir makan av eirindaleysari sjúku. Føroya Felag móti Krabbameini bjóðar tær, sum hevur m
Stuðulsbólkur fyri børn
Børn og ung, hvørs foreldur eru lívshóttandi sjúk, eru ofta ógvuliga einsamøll við sínum tonkum og ótta. Tí bjóðar Krabbameinsfelagið børnum upp til 1
Peningagáva frá Neistastuðlum
9. mars 2008 fekk Føroya Felag móti Krabbameini handað 100.000,- kr. frá SMS, Eik og Føroya Tele.
Ljósareyða sloyfan 2007 - Livandi, sterk og kensluborin
Ein serlig ljósareyð sloyfa varð designað til átakið í ár móti bróstkrabba. Sloyfan er livandi og ber bæði styrki og kenslur. Væl varð tikið ímóti blu
Fyri teg, sum hevur mist makan av krabbameini
Tað kann vera sera trupult at koma gjøgnum sorgina, tá ein missir makan av eirindaleysari sjúku. Føroya Felag móti Krabbameini bjóðar tær, sum hevur m
Mamma hevði krabbamein
Tá ið ein mamma fær krabbamein rakar tað alla familjuna á serligan hátt. Hetta vita 17 ára gamli Leivur, 13 ára gamla Guðrun og 8 ára gamla Lív.
Arbeiðsbólkur skal gera krabbameinsætlan fyri Føroyar
Ætlanin skal í høvuðsheitum lýsa, hvussu fyribyrging, diagnostikkur, kanning, viðgerð, rehabilitering og tann palliativi (linnandi) stuðulin skulu ski
Hjálp okkum at hjálpa: Tú kanst gera mun!
Føroya Felag móti Krabbameini kannar, hvussu tað er "At liva við krabbameini". Við at luttaka í kanningini, verður tú við til at hjálpa øðrum.
Tilboð til børn hjá foreldrum við krabbameini
At tosa um sjúku mammuna ella pápan. At tosa um ótta og kenslur. At tosa um stúranina fyri at missa. Hetta er endamálið við samtalubólkum fyri børn og
Kosmiskt kort við mynd eftir Tróndi Paturssyni
Føroya Felag móti Krabbameini hevur latið gera eitt nýtt kort við akvarell av einum av okkara best umtóktu listafólkum – Tróndur Patursson.
Neistin og høvuðsstuðlar stuðla Krabbameinsfelagið
Tey, sum ringja 90 56 00 stuðla Krabbameinsfelagið við 25 kr.
Ljósareyða sloyfan designað í Føroyum til átakið í ár
Ljósareyða sloyfan hevur eina áhugaverda søgu. Danir tóku ljósareyðu sloyfuna til sín í 1994 og Føroya Felag móti Krabbameini nøkur ár seinni.
Felagið kannar tørvin hjá krabbameinssjúklingum
Fyri at kunna bøta um støðuna hjá teimum, sum fáa krabbamein er neyðugt at vita, hvat sjúklingarnir sjálvir meta vera mest umráðandi.
Stuðla bróstunum: Blusan við ljósareyðu sloyfuni
Umframt hjá Føroya Felag Móti Krabbameini eru blusurnar at fáa í hesum handlum:
Føroya Felag móti Krabbameini varpar aftur í ár ljós bróstkrabba
Oktober er altjóða bróstkrabbamánaður, og Føroya Felag móti Krabbameini ynskir at varpa ljós á hesa álvarsomu sjúku, sum tíggjunda hvør kvinna í Føroy
Koppseta ímóti lívmóðurhálskrabba í Føroyum
Um kanningina: At liva við krabbameini
Krabbameinsfelagið skipar fyri spurnarkanning við heitinum "At liva við krabbameini".

robotstxt: allowed

filter: keep


text:
Áhugin fyri uppskotinum til Løgtingsfíggjarlóg 2017 er sum altíð rættiliga stórur og fyri MBF serliga fyri tí, sum viðkemur brekøkinum.
MBF hevur í fleiri ár lagt orku í at vísa á tørvin at fáa føroyskar sendingar í Kringvarpi Føroya tekstaðar soleiðis, at fólk, ið hava niðursetta hoyrn ella eru deyv fáa møguleika fyri at fylgja við í tí, sum hendir í føroyska samfelagnum.
Umstøðurnar hjá fólki, ið eru tunghoyrd, var eisini eitt av evnunum í skuggafrágreiðingini til ST nevndina. ST sáttmálin um rættindi hjá einstaklingum, ið bera brek sigur greitt, at øll hava sama rætt. Ein stórur partur av føroyingum eru í dag útihýstir, tað er at gera mannamun.
Sjálvsagt hevur hetta ikki einans týdning, tí ST sáttmálin vísir á hesi grundleggjandi rættindi, men tí at atgongd til sendingar í Kringvarpinum eigur at vera ein sjálvsagdur rættur hjá øllum føroyingum. Eisini var í niðurstøðunum úr ST beinleiðis álagt Føroya Landsstýri at fáa greiðu á hesum.
Nú uppskot til fíggjarlóg 2017 er lagt fram, mugu vit ásanna, at ongin upphædd er sett av á fíggjarlógini undir játtanini til Kringvarpið at teksta sendingar. Harmiligt! Vit vóna tó, at politiski myndugleikin tekur hetta í álvara, so javnrættindi fevnir allar føroyingar.
Vit fegnast tó um, at játtanin til at teknmálstulka sendingar er hækkað við kr. 150.000,- fyri 2017, og er nú komin uppá kr. 585.000,-.
Vónandi tekur Mentamálaráðið niðurstøðurnar úr ST í álvara og finnur eina játtan soleiðis, at Kringvarp Føroya málrættað kann fara undir at teksta føroyskar sendingar.


text:
Thales
Thales (umleið 624 BC – umleið 546 BC) var ein griksur heimspekingur frá Miletus. Aristoteles roknaði hann fyri at verða tann fyrsta av teimun griksu heimspekingunum.
Thales royndi at fáa greiði á nátúrligum fyribrigdum uttan at leita til tað yvurnátúrliga. Eisini varð hann tann fyrsti at føra fram eina hypotesu og er tí í dag kendur sum "faðirin at vísindini".
Vatn sum grundarlag[rætta | rætta wikitekst]
Mest kenda meiningin hjá Thales er hansara kosmologiska thesa ið byggur á at vatn er upprunin til alt. Alt er vatn og vatn er alt, bara í ymiskum formi.


text:
Fyrispurningar á tingi
Fyrireikingarskeið og ráðgeving fyri ættleiðingarforeldur
Sirið Stenberg hevur í dag fingið svar frá Karsten Hansen uppá fyrispurning um fyrireikingarskeið og ráðgeving fyri ættleiðingarforeldur Spurningur: Á tingfundi 18. februar 2015 boðaði formaðurin frá omanfyrinevnda fyrispurningi, sum er soljóðandi: Hvørjar grundgevingar eru fyri, at ættleiðingarforeldrum ikki stendur í boði at fáa fyrireikingarskeið áðrenn ættleiðing og ráðgeving aftaná, at barnið er komið? Hvat skal til fyri at fáa sett fyrireikingarskeiðini og PAS-ráðgevingina á stovn í Føroyum? Er nøkur umbøn send frá føroysku myndugleikunum um at fáa sett á stovn hesar tænastur? Um so er, at fyrireikingarskeiðini og PAS-ráðgevingin verða sett á stovn, nær verður tað so? Viðmerkingar: Í fleiri førum hevur verið viðgjørt á Løgtingi stóri tørvurin á at styrkja um ráðgeving til ættleiðingarforeldur. Víst hevur verið á, at fyrireikingarskeið eru í øðrum londum og eru partur av góðkenningartilgongdini til ættleiðingarforeldur. Somuleiðis hevur verið víst á, at neyðugt er við uppfylging, PAS-ráðgeving aftaná, at barnið er komið til ættleiðingarforeldrini. Ættleiðingarforeldur hava eisini í almennu miðlunum víst á henda tørv, sum kundi verið familjunum ein góð hjálp til at handfara nýggju lívsumstøðurnar sum ættleiðingarfamilja. Tað er ein heilt serlig støða at ættleiða børn, og tíbetur hava vit góðar familjur, sum ynskja at ættleiða. Í mun til fólkatalið koma nógv ættleidd børn til Føroyar. Familjan, sum ynskir at ættleiða, hevur frammanundan ofta verið ígjøgnum eina avbjóðandi tíð, tá barnloysi fyri mong pør er ein stór sorg. Eisini um foreldrini frammanundan eiga biologisk børn. Tí er sjálvt tann tilgongdin, foreldrini fara ígjøgnum, tá ið avgerð um ættleiðing verður tikin, ikki nøkur løtt tíð fyri mong. Ættleiðingarforeldur skulu sostatt bæði fyrihalda seg til sína egnu støðu og til nýggju støðuna sum foreldur at einum barni, sum krevur nakað heilt serligt, grundað á lívssøgu sína. Barnið, sum verður ættleitt, hevur heilt serligar lívsumstøður. Møguliga er tað longu frá føðing skilt frá foreldrunum og latið til onnur at taka sær av. Hetta kann vera barnaheim ella fosturfamilja. Eisini kunnu tað hava verið skiftandi familjur. Viðvíkjandi størri børnum kunnu tey hava verið útsett fyri mongum viðurskiftum í lívinum, sum kunnu hava stóra ávirkan á menningina. Felags fyri flest øll er, at tey onkursvegna eru umsorganarsvikin og skulu til at byggja eitt mennandi tilknýti til ættleiðingarforeldrini upp. Harumframt hevur eitt ávíst tal av børnunum serligan tørv. Tískil er tørvur á at fyrireika ættleiðingarforeldrini best møguligt til at møta tørvinum hjá barninum bæði í mun til tryggleika, umsorgan og vanligar foreldrauppgávur. Neyðugt er eisini at fyrireika og kunna um serliga tørvin, tí at barnið frammanundan er svikið og skal til at byggja álit á vaksin upp. Hetta er eingin løtt uppgáva og krevur skikkaða ráðgeving og fyrireiking. Løgtingsins ábyrgd og uppgáva er at trygja ættleiðingarbørnum bestu forteytir fyri einum mennandi lívi í nýggja landinum. Somuleiðis er uppgávan at gera alt, sum tilber, fyri at styrkja foreldraførleikan til nýggja foreldraleiklutin, so nýggja familjan kann mennast og trívast. Her eru fyrireikingarskeiðini og PAS-ráðgevingin hent og neyðug amboð. Samstundis hava Føroyar bundið seg til at seta á stovn fyrireikingarskeið og PAS-ráðgeving, tá ið vit bundu okkum til Haag-konventiónina um ættleiðing, sum er galdandi í Føroyum. Sostatt liggur ein skylda á føroyska samfelagnum at fáa hesi viðurskifti í rættlag. Á tingfundi 25. februar 2015 varð uttan atkvøðugreiðslu samtykt, at fyrispurningurin skal svarast. Svar: Á tingfundi 26. mars 2015 svaraði Karsten Hansen, landsstýrismaður, fyrispurninginum soleiðis: Svar: 1. Hvørjar...Les meira
Páll spyr um vikuskiftisferðaætlanina hjá Teistanum
Páll á Reynatúgvu hevur sett ein Grein 52a fyrispurning til Landsstýrismannin í samferðslumálum viðvíkjandi vikuskiftisferðaætlanini hjá Teistanum, nú summarið stundar til Grein 52a fyrispurningur til Landsstýrismanni í samferðslumálum viðvíkjandi vikuskiftisferðaætlanini hjá Teistanum, nú summarið stundar til. Samgongan gjørdi fyri nøkrum mánaðum síðani av, at broyta ferðaætlanina hjá Teistanum. Úrslitið gjørdist ein bati fyri tey ferðandi í Sandoynni (og Hestoy) mitt í viku, samstundis sum ferðaætlanin versnaði munandi leygardag og sunnudag. Serliga er tað tað nógva frítíðarvirksemið, ítróttar og mentunarlívið, sum hevur fingið stóra ampan av broytingunum í ferðaætlanini. Ongan túr at sigla suðurgangandi millum klokkan 11.15 og klokkan 15.45, og norðurgangandi millum 9.30 og 14.15 er ógvuliga darvandi, tí vikuskiftini, serliga summarhálvárið, eru háárstíð fyri ítrótt og ferðavinnuvirksemi. M.a. eru nógvir húsvagnar við Teistanum hesar dagar, og nøgdin av møguligum ferðafólki avmarkast nógv, av tí at túratalið er so lítið. Eisini gerst bíðitíðin í Skopun og á Gomlu Rætt ótolandi í mun til dagsins tørv. Nøgdsemi hjá okkara ferðandi verður hareftir, havandi í huga hvussu leikandi lætt tað er at flyta seg millum búsetingar í meginøkinum. Undirritaði ávarar ímóti at seta setanarviðurskiftini hjá manningini á Teistanum, upp ímóti greiða ynskinum hjá Sandoyingum (og Hestfólki) at fáa eina rímiliga og vælvirkandi farleið um Skopunarfjørð. Tað er somuleiðis týdningarmikið at atlitini til eina nøktandi, og møguliga nýhugsaða Hestleið, verða tikin við í metingina. Nú ferðaætlanin hevur staðið sína roynd eina tíð, er rætt at eftirmeta støðuna. 1. Ætlar landsstýrismaðurin at betra um vikuskiftisferðaætlanina hjá Teistanum aftur, og nær? 2. Er tað rímiligt at Teistin leggur stilt, stóran part av miðjum degi, leygardag og sunnudag? 3. Ber tað til at loysa spurningin um hvílitíð á annan hátt, enn at leggja Teistan mitt á degi, og hvussu? 4. Hevur landsstýrismaðurin umhugsa at loysa (megin) siglingina út í Hest á annan hátt, og hvørjir møguleikar eru til tess? Virðingamest Páll á Reynatúgvu,...Les meira
Landsstýrismaðurin ger einki fyri at steðga peningastovnunum
Í svarið uppá fyrispurning um NemID, p-tal og føroyskar KT-loysnir kemur fram, at eingin greining er gjørd fyri at kanna avleiðingar fyri føroyska búskapin og føroyska KT- vinnu. landsstýrismaðurin hevði ynskt, at peningastovnarnir høvdu víst størri samfelagssinni og valt føroyskar loysnir, men ger kortini einki við málið Svar upp á fyrispurning eftir § 52a í tingskipanini nr. 58/2014 frá Høgna Hoydal, løgtingsmanni, viðvíkjandi NemID, peningastovnarnar, p-tal og føroyskar KT-loysnir Spurningur 1 Hvørjar verða avleiðingarnar fyri føroyska borgaran av, at peningastovnarnir krevja, at øll í Føroyum skulu knýtast í ta donsku NemID-skipanina, til tess at fáa atgongd til egna peningakontu og til netbanka? Svar: Beinleiðis avleiðingin fyri føroyska brúkaran verður, at hann, tá ið hann skal inn í sín netbanka, frameftir umframt brúkaranavn og loyniorð eisini skal tøppa inn eitt tal, ið stendur á einum persónligum korti, hann fær sendandi frá sínum peningastovni. Peningastovnarnir meta, at hetta skal til, fyri at borgararnir skulu hava eitt trykt logg-in. Loysnin merkir eitt sindur meira av ómaki hjá borgarunum, tá ið teir skulu hava samband við sín netbanka. Spurningur 2 Hvørjar avleiðingar fær hendan ætlanin fyri føroyska búskapin, føroyska KT-vinnu og møguleikarnar at menna føroyskar loysnir og føroyskar førleikar (T.e. hvat kostar hetta í útreiðslum og mistum inntøkum, ið fara av landinum, og hvat kostar hetta í mistum arbeiðsplássum og vinnumøguleikum)? Svar: Tað er ikki gjørd nøkur greining, sum í krónum vísir avleiðingar fyri føroyska búskapin og føroyska KT- vinnu, men yvirskipað kann sigast, at ynskiligt hevði verið, um peningastovnarnir høvdu víst størri samfelagssinni og valt føroyskar loysnir. Spurningur 3 Hvussu stóran part av yvirskoti bankanna, sum føroyskir brúkarar gjalda, fara av landinum til at menna elektroniskar skipanir uttanlands. Svar: Hetta eru ikki upplýsingar, ið fíggjarmálaráðharrin hevur atgongd til. Upp á fyrispurning svarar Felagið peningastovnar soleiðis: “Peningastovnarnir kunnu ikki at svara hesum spurningi, tí talan deils er um upplýsingar fevndar av tagnarskyldu mótvegis KT-veitaranum og deils um innanhýsis trúnaðarupplýsingar” Spurningur 4 Skulu føroyingar eftir ætlanini hjá peningastovnunum lata sítt p-tal til NemID og/ella skulu føroyingar hava eitt danskt cpr-nummar til tess at fáa atgongd til egna peningakontu og netbanka Svar: Upp á fyrispurning okkara til Felagið Peningastovnar svarar felagið soleiðis: “ Við íverksetan av nýggju trygdarskipanini verða persónsupplýsingar kundans, p-tal, navn og bústaður, nýttar av Nets, sum dátuviðgeri, til eintýðuga eyðmerking av kundanum. Spurningur 5 Hvørja heimild hava peningastovnarnir til at krevja fólk í Føroyum at brúka hesa skipan? Svar: Peningastovnarnir hava onga heimild at krevja, at kundar teirra skulu brúka NemID, men tá ið teir onga alternativa loysn hava at bjóða kundunum, merkir tað, at kundar, ið ikki vilja brúka NemID, heldur ikki kunnu brúka netbankan, men noyðast sum í gomlum døgum inn í bankan at avgreiða síni bankaviðurskifti. Spurningur 6 Hvørja trygd kann landsstýrismaðurin veita hvørjum einstøkum borgara í Føroyum, at teirra upplýsingar eru tryggir og kunnu ikki misnýtast í hesi skipan – m.a. vísandi til dømini um vantandi trygd og atgongd hjá teldusníkum, sum alment hava verið ávíst? Svar: Landsstýrimaðurin hevur ikki møguleika at veita einstøkum borgarum ávísa KT-trygd, men kann staðfesta, at útlendski veitarin av skipanum til peningastovnarnar er undir eftirliti og fylgir altjóða trygdarstandardum. Landsstýrismaðurin er kunnaður um, at peningastovnarnir hava sent fráboðan til Dátueftirlitið um flyting av upplýsingum til donsku fyritøkuna, ið eigur NemID. Uppgávan hjá Dátueftirlitinum er, av sínum eintingum ella eftir klagu frá skrásetta, at...Les meira
20. mars 2015 verður ikki almennur frídagur
Gunvør Balle og Sirið Stenberg hava fingið svar uppá sínar fyrispurningar um at lýsa 20. mars 2015 sum almennan frídag. Spurningarnir vóru settir Bjørn Kalsø og løgmanni at svara skrivliga Svar upp á fyrispurning nr. 66/2014 eftir Tingskipanini § 52a frá Sirið Stenberg og Gunvør Balle, løgtingskvinnum. Fyrispurningur um at lýsa 20. mars 2015 sum almennan frídag hjá fólka- og miðnámsskúlum landsins, settur Bjørn kalsø, landsstýrismanni Fyrispurningurin er soljóðandi: 1. Heldur landsstýrismaðurin ikki, tað vera rætt at broyta avgerðina um, at fólkaskúlarnir skulu hava undirvísingarskyldu fríggjadagin 20.mars 2015? Svar Til 1: Tá 20. mars 2015 ikki er lýsur sum almennur frídagur, hevur Mentamálaráðið tikið avgerð um, at dagurin heldur ikki verður frídagur hjá skúlunum. Henda støða er tikin við atliti at næmingunum, soleiðis at teir næmingar, sum ikki hava møguleika at vera saman við avvarðandi henda fyrrapart, kunna uppliva sólarmyrkingina saman við øðrum. Talan er um óvanliga hending, og í hesum sambandi stinga nógvir spurningar seg upp. Tí er týdningarmikið, at næmingurin fær svar og er í einum tryggum umhvørvi. Hinvegin kunnu foreldur og verjar, sum ynskja og hava umstøður at verða saman við børnum sínum 20. mars, boða skúlanum frá, at teirra barn ikki kemur í skúla. Mentamálaráðið er kunnað um, at tað eru nógv foreldur, sum hava biðið barninum frí í sambandi við sólarmyrkingina. Mentamálaráðið hevur mælt skúlunum til at taka sólarmyrkingina við í undirvísingina, og hava skúlarnir tikið hesa uppgávu í stórum álvara. Í flestu skúlum verður í vikuni skipað fyri evnisdøgum um rúmdina, m.a. við atliti at fyribrigdinum sólarmyrking. Tiltøk verða fyriskipað í skúlanum, tá sólarmyrkingin verður og í summum førum saman við kommununi á staðnum. Í fleiri førum eru foreldur og avvarðandi boðin at verða saman við næmingunum í skúlanum, tá ið sólarmyrkingin verður. Nakrar kommunur hava eisini saman við skúlunum fyriskipað størri tiltøk fyri allar borgarar í kommununi. Leggjast kann afturat, at skúlaleiðslur saman við lokalu myndugleikunum hava møguleika at leggja einstakar frídagar. Mentamálaráðið leggur seg ikki út í, nær hesir dagar verða lagdir. Mentamálaráðið er ikki vitandi um, at skúlar hava valt 20. mars sum frídag. Vinarliga Bjørn Kalsø landsstýrismaður Svar uppá skrivligan fyrispurning nr. 67/2014 eftir § 52a í tingskipanini til Kaj Leo Holm Johannesen, løgmann, frá Gunvør Balle og Sirið Stenberg, løgtingsmonnum, um at lýsa 20. mars 2015 sum almennan frídag Fyrispurningurin var soljóðandi: 1. Ætlar løgmaður ikki at lýsa 20. mars 2015, tá ið sólarmyrking verður, sum almennan frídag? 2. Um nei, hvørjar eru grundgevingarnar fyri tí? Svar: Til sp. 1: Løgmaður fer ikki at lýsa 20. mars sum frídag. Til sp. 2: Løgmaður hevur ikki heimild at lýsa ella áseta ein frídag. Spurningurin um frídagar er eitt mál millum partarnar á arbeiðsmarknaðinum. Løgmaður fer ikki at leggja seg út í hesi viðurskifti. Viðmerkjast skal, at tað er ikki so einfalt hjá tí almenna at skipa dagin sum frídag. Tað er so, at nøkur arbeiðspláss eru av slíkum slagi, at ávíst tal av starvsfólki altíð má vera til staðar til dømis á sjúkrahúsum og á ymiskum døgnstovnum. Eisini hevði talan verið um eyka lønarútreiðlsur fyri landið, um 20. mars verður almennur frídagur. 20. mars er ein heilt serstakur dagur. Og eg skilji tí væl, at nógv ynskja at halda frí henda dagin. Eg ivist heldur ikki í, at flestu arbeiðsgevarar lata síni starvsfólk brúka ein av sínum frídøgum tann 20. mars, um...Les meira
20. mars almennan frídag
Gunvør Balle og Sirið Stenberg hava sett ein Grein 52a spurning til Bjørn Kalsø um at lýsa 20. Mars sum almennan frídag hjá fólka- og miðnámsskúlum landsins. Fyrispurningur um at lýsa 20. mars 2015 sum almennan frídag hjá fólka- og miðnámsskúlum landsins, settur Bjørn kalsø, landsstýrismanni (at svara skrivliga eftir TS § 52a) Heldur landsstýrismaðurin ikki, tað vera rætt at broyta avgerðina um, at fólkaskúlarnir skulu hava undirvísingarskyldu fríggjadagin 20.mars 2015? Viðmerkingar: Landsstýrismaðurin í mentamálum hevur boðað alment frá, at hann ætlar ikki at lýsa fríggjadagin 20. mars 2015, tá sólarmyrkingin verður í Føroyum, sum almennan frídag í fólkaskskúlum landsins. Spurningurin er, um landsstýrismaðurin ikki eigur at endurskoða hesa avgerð. Sólarmyrking er ein so serstøk hending, sum eingin okkara, sum nú eru á lívi, fara at uppliva aftur í Føroyum. Um 8.000 ferðafólk koma til landið fyri at uppliva hetta sjáldsama fyribrigdið, og tá tykist tað heilt burturvið, at hesin dagur ikki er lýstur sum almennur frídagur fyri føroyskar skúlanæmingar. Talan kundi eisini verið um at loyva skúlunum at halda frí fyrrapartin hendan dagin. Foreldur og børn ynskja at vera saman, tá sólarmyrkingin verður, tí tað snýr seg um eitt minni fyri lívið. Í løtuni bendir alt á, at hvør einstøk kommuna, skúli og familja ætla at gera sínar egnu reglur fyri dagin. Summi foreldur fara als ikki at senda børn síni í skúla. Summir skúlar gera nógv burturúr og skipa fyri felags tiltøkum, og aðrir ætla at undirvísa sum vanligt, tí námsætlanin skal jú haldast. Nógvir skúlar og lærarar kenna seg ótryggar við at hava ábyrgd av, at børnini eru í verndarbrillum, og at tey sum heild fáa eina so minniliga og serstaka uppliving sum møguligt. Á Løgtingi, 9. mars 2015 Sirið Stenberg Gunvør...Les meira
Svar uppá spurning um sparingar í heilsuverkinum
Svarið ið Sirið Stenberg hevur fingið, gevur orsøk til stúran, tí í eini tíð við søguliga nógvum inntøkum verður leitað eftir sparingum á Landssjúkrahúsinum, tað sigur nakað um førda politikkin, og hvat samfelag samgongan ynskir Svar uppá fyrispurning um sparingar á Landssjúkrahúsinum frá Sirið Stenberg, løgtingskvinnu Spurningurin var soljóðandi: 1. Hvørja ávirkan fer manglandi játtanin upp á 4 milliónir í grundrakstrinum at hava fyri tænastustøðið á Landssjúkrahúsinum, og harvið á hvørji viðgerðar og røktartilboð til ber at veita? 2. Hvørjar avleiðingar hevur manglandi játtanin fyri starvsfólkini? 3. Innan hvørjar starvsbólkar eru tey uml. 25 ársverkini, sum í dag eru burtur á Landssjúkra-húsinum? 4. Hvussu merkist tað á Landssjúkrahúsinum, at tað í dag eru uml. 25 ársverk færri har enn fyri fáum árum síðan? 5. Hvussu ætlar landsstýrismaðurin í heilsumálum at loysa trupulleikan við, at Landssjúkrahúsið manglar uml. 4 milliónir í grundrakstrinum? 6. Hvussu fer manglandi játtanin at merkjast á ymisku deildunum.T.d verður hetta spjatt yvir allar deildir, ella eru tað ávísar deildir ella starvsøki, sum koma at bera sparingina, og aðrar ikki? 7. Hvussu ætlar landsstýrismaðurin at tryggja eina tilgongd av fakfólki til Landssjúkrahúsið, um játtanin er ov lág? Svar: 1. Hvørja ávirkan fer manglandi játtanin upp á 4 milliónir í grundrakstrinum at hava fyri tænastustøðið á Landssjúkrahúsinum, og harvið á hvørji viðgerðar og røktartilboð til ber at veita? Talið á 4 mió. kr. skal takast við ávísum fyrivarni, av tí at Landssjúkrahúsið nú hevur upplýst, at útlit eru fyri at stovnurin við verandi játtan skal spara enn meira. Stjórnin á Landssjúkrahúsinum er í løtuni í eini tilgongd, saman við deplunum, fyri at viðgera hvat kann gerast um verandi játtan skal haldast – hendan tilgongd er ikki heilt liðug enn. Tað koma at ganga ein til tvær vikur afturat áðrenn nøkur endalig niðurstøða fyriliggur. 2. Hvørjar avleiðingar hevur manglandi játtanin fyri starvsfólkini? Um meirjáttan ikki verður veitt, kann hetta m.a. fáa tað ávirkan, at Landssjúkrahúsið má spara uppá avloysarar, og at deildir verða stongdar longri ella lágárstíðin verður longri á ymiskum deildum. Í tílíkum førum verður neyðugt at leggja feriur soleiðis til rættis, at tær órógva virksemið á sjúkrahúsinum sum minst. 3. Innan hvørjar starvsbólkar eru tey uml. 25 ársverkini, sum í dag eru burtur á Landssjúkra¬húsinum? Landssjúkrahúsið hevur í 2010-2014 serliga spart tímar innan hesi starvsfólkaøkið: Læknaskrivarar, vaskifólk, diatistar, fysioterapeutar, køksstarvsfólk, sosialráðgevarar, summarferiu-avloysarar, sjúkrarøktarfrøðingar. Harumframt eru tímar eisini spardir innan tænastuøkið, starvsfólkaøkið, fyrisiting, v.m. Umframt hetta hevur sjúkrahúsið roynt at minka um sjúkufráveru, yvirtíð v.m. 4. Hvussu merkist tað á Landssjúkrahúsinum, at tað í dag eru uml. 25 ársverk færri har enn fyri fáum árum síðan? Í 2010-2014 hava økir sum til dømis fysioterapi, sosialráðgeving og kostráðgeving merkt at tilboðið er minkað ella er burtur á sjúkrahúsinum. Eg havi í 2014 og 2015 raðfest fáa sett í verk júst tilboð við diatistum í primera geiranum, umframt at tilboðið við endurvenjing verður uppraðfest á sjúkrahúsunum í ár. 5. Hvussu ætlar landsstýrismaðurin í heilsumálum at loysa trupulleikan við, at Landssjúkrahúsið manglar uml. 4 milliónir í grundrakstrinum? Sum áður nevnt verður tað arbeitt við málinum í løtuni. Tá málið er endaliga lýst, fari eg enn einaferð at biðja Løgtingið um játtan m.a. til grundraksturin. 6. Hvussu fer manglandi játtanin at merkjast á ymisku deildunum. T.d. verður hetta spjatt yvir allar deildir, ella eru tað ávísar deildir ella starvsøki, sum koma at...Les meira
Spurningur um ansingarsamsýning til fólk, sum ansa fólki millum 18-67 ár heima
Sirið Stenberg og Eyðgunn Samuelsen hava saman sett skrivligan fyrispurning til Anniku Olsen um ansingarsamsýning til fólk, sum ansa fólki millum 18-67 ár heima Skrivligur fyrispurningur til Anniku Olsen, landsstýriskvinnu í almannamálum viðvíkjandi ansingarsamsýning til fólk, sum ansa fólki millum 18-67 ár heima 1. Hvørjar ætlanir hevur landsstýriskvinnan at skipa møguleikar, eitt nú gjøgnum forsorgar-lógina, so avvarðandi kunnu fáa møguleika at ansa fólki millum 18 og 67 heima? 2. Um ja, nær verður tað? 3. Hvørjar ætlanir hevur landsstýriskvinnan í sambandi við at seta á stovn BPA-skipan í Føroyum? 4. Um ja, nær verður tað? 5. Sambært forsorgarlógini eru ongar forðingar fyri, at avvarðandi kann vera stuðul hjá sínum egnu. Hvørjar eru orsøkirnar til, at tað ikki sýnist at bera til í dag? 6. Hvørjar eru treytirnar fyri, hvør kann virka sum stuðul? 7. Hvørji stig fer landsstýriskvinnan at taka fyri at tryggja rættindini í ST-sáttmálanum um, at borgarin fær møguleika at velja sær sín stuðul? 8. Hvussu verður við skipanini við ansingarløn, nú hon verður løgd út til kommunurnar saman við eldraøkinum? 9. Verður møguleiki at veita ansingarløn til avvarðandi at persónum millum 18 og 67 ár? Viðmerkingar Undirritaðu spyrjarar settu á tingfundi 29. januar 2014 fram munnligar spurningar um ansingarsamsýning og rættindi í hesum sambandi, tá ið fólk millum 18 og 67 ár verða ansað heima. Svarið hjá landsstýriskvinnuni tann dagin var ikki so greitt og førdi til, at undirritaðu settu skrivligan fyrispurning fyri uml. einum ári síðan. Svarið hjá landsstýriskvinnuni varð tá, at landsstýriskvinnan var sinnað at hyggja nærri at málinum og at fremja tær neyðugu broyt-ingarnar, sum skuldu til fyri at finna eina góða loysn á málinum. Víst varð á fleiri ymiskar loysnir, men ikki sagt neyvt, hvør loysn var tann rætta. Nevnt var arbeiði við at hækka røktarviðbótina sum eina loysn. Sagt varð eisini, at orsøkin til, at avvarðandi ikki blivu sett sum stuðulsfólk, var tí, at hetta kundi hava óhepnar avleiðingar, m.a. orsakað av manglandi eftirliti. Grundin fyri spurninginum tá var tann, at tað alment hevði verið víst á, at familjur, sum varða av fólki við menningartarni, høvdu rent seg í trupulleikar við at fáa ansingarløn, ella aðra kompensatión fyri at ansa sínum heima. Víst var á, at eingin heimild er í kunngerð at veita ansingarløn til fólk millum 18 og 67, og at hetta er orsøkin til, at ávísar familjur vóru í tí støðu, at tey ikki hava havt annað enn røktar-viðbót at liva av í áravís. Familjur, sum ansa sínum heima, og harvið ikki fáa verið á arbeiðsmarknaðinum, fingu sostatt onga nøktandi inntøku/eftirløn. Landsstýiskvinnan hevur heimild at gera kunngerðir og kann sostatt broyta kunngerðina. Somuleiðis kann landsstýriskvinnan koma í Løgtingi við umbøn um at útvega sær aðrar neyðugar lógarheimildir, um so er, at lógarheimildir mangla. Tí er spurningurin, hvørt landsstýriskvinnan er sinnað at gera tær broytingar, sum skulu til, og hvørji stig landsstýris-kvinnan annars metir neyðug at taka fyri henda málbólk, so vit liva upp til ST-sáttmálan um rættindini hjá fólki, sum bera brek. Grundtankin í ST sáttmálanum er, at øll menniskju – eisini fólk, ið bera brek – skulu hava rætt til sjálvi at taka avgerðir um egið lív. Grein 4, stk. b og d í ST sáttmálanum ásetir, at limalondini skulu taka burtur allar forðingar, eisini siðvenjur, sum eru viðvirkandi til at gera mismun á fólki, ið bera brek....Les meira
Sirið spyr um avlýsingarnar hjá Smyrli
Sirið Stenberg vil á tingfundinum í morgin hava at vita frá Johan Dahl, hvør er orsøkin til avlýsingarnar, sum Smyril hevur havt seinastu tíðina Munnligur fyrispurningur til Johan Dahl, landsstýrismann í vinnumálum viðvíkjandi avlýsingum hjá Smyrli Hvør er orsøkin til avlýsingarnar, sum Smyril hevur havt seinastu tíðina? Viðmerkingar Seinastu tíðina hava avlýsingar verið hjá Smyrli. Eitt er, at illveður er orsøk til avlýsingar, tað skilja øll, og er tað eina skiparans avgerð. Tað, sum hinvegin undrar, er, tá onnur skip sigla hóast veðrið, og tá ið tað verður sagt, at avlýst er vegna hvílitíð. Í fíggjarlógarviðgerðini varð annars víst á, at peningur var fingin til hvílitíð. Tað er av allarstørsta týdningi fyri fólk og vinnulív í Suðuroynni, at frammanundan avmarkaða ferðasambandið hevur størsta reglusemi. Um ikki, verður ikki liviligt í útjaðarinum. Á Løgtingi, 10. februar 2015 Sirið...Les meira
Kristina spyr um manglandi sáttmála við kommunurnar um fígging av eldraøkinum
Á tingfundinum í morgin, setur Kristina Háfoss munnligan fyrispurning til Jørgen Niclasen viðvíkjandi manglandi sáttmála við kommunurnar um fígging av eldraøkinum Munnligur fyrispurningur til Jørgen Niclasen, landsstýrismann viðvíkjandi manglandi sáttmála við kommunurnar um fígging av eldraøkinum 1. Hví er sáttmálin millum landið og kommunurnar um fígging av eldraøkinum ikki undirskrivaður enn? 2. Hvat er eftir at semjast um? 3. Væntar landsstýrismaðurin, at innihaldið í sáttmálanum verður broytt, tá umræður uppgávur ella upphædd, í mun til tað, ið varð kunngjørt í fjør? 4. Nær væntast uppgávubýtið millum landið og kommunurnar viðvíkjandi eldraøkinum og heimarøktini at verða nágreinað og greitt? 5. Kann landsstýrismaðurin tryggja, at kommunurnar ikki verða álagdar uppgávur, ið landið ikki hevur røkt, áðrenn ábyrgdin varð flutt frá landi til kommunurnar? 6. Kann landsstýrismaðurin tryggja, at um so er, at kommunurnar fáa álagt nýggjar uppgávur, í sambandi við eldraøkið ella heimarøktina, at kommunurnar fáa samsvarandi inntøkur frá landinum? 7. Nær væntast sáttmálin at verða undirskrivaður? Viðmerkingar 1. januar 2015 valdu samgongan og landsstýrið at leggja eina grundleggjandi vælferðar-tænastu út til kommunurnar at taka sær av. Talan er um alt eldraøkið og heimatænastur til fólk í øllum aldri. Sera nógvir “leysir endar” vóru í málinum, og eru tað enn. Hetta var m.a. lýst í álitinum, tá fíggingin av eldraøkinum varð viðgjørd í Løgtinginum – sí http://www.logting.fo/files/casestate/14585/012.14%20Alit%20endurgjald%20til%20kommunur.pdf Hóast økið nú er kommunalt, og kommunurnar skulu hava góðar 400 mió. kr. í øktum útreiðslum og fleiri inntøkur frá landinum, so er sáttmáli um fígging av eldraøkinum framhaldandi ikki undirskrivaður. Tað er sjálvandi ikki nøktandi – hvørki fyri landið ella kommunurnar – at sáttmáli ikki varð undirskrivaður millum land og kommunur áðrenn 1. januar 2015, og helst áðrenn samgongan við lóg samtyktið málið í fjør. Fyri at fáa lýst málið verða hesir spurningar settir landsstýrismanninum. Á Løgtingi, 10. februar 2015 Kristina Háfoss ...Les meira
Gunvør spyr um foreldramyndugleika
Gunvør Balle fer á tingfundinum í morgin,at seta Karsten Hansen fyrispurning viðvíkjandi lóg um foreldramyndugleika Munnligur fyrispurningur til Karsten Hansen, landsstýrismann viðvíkjandi lóg um foreldramyndugleika 1. Hvat heldur landsstýrismaðurin fyrimunirnar og vansarnar vera við: a. at lata verandi lóg um foreldramyndugleika framhaldandi vera í gildi? b. at seta donsku “forældreansvarsloven” í gildi fyri Føroyar? c. at yvirtaka málsøkið familju- og arvarætt, so vit kunnu smíða okkara egnu lógir á økinum? 2. Hvussu ætlar landsstýrismaðurin at tryggja, at tað altíð er trygdin og trivnaðurin hjá barninum, sum er í hásæti og ikki rætturin hjá foreldrunum til eins nógva samveru, tá avgerð skal takast um foreldrarætt og -samveru við hjúnaskilna? Viðmerkingar: Nú landsstýrið hevur í umbúna at broyta lóg um foreldramyndugleika, hevur sjóneykan seinastu tíðina verið sett á ymisk viðurskifti í hesum sambandi, m.a. um at tryggja barninum eins góða samveru við bæði foreldrini eftir hjúnaskilnað. Og tryggja samverurætt hjá tí av foreldrunum, ið ikki hevur foreldrarættin (oftast pápin) við børnini eftir hjúnaskilnað. Ein nýggjur vinkul vísir á, at rætturin hjá børnum til tryggan uppvøkstur skal ganga fram um rættin til eins nógva samveru við bæði foreldrini. Tá ið talan er um, at annað av foreldrunum ikki er skikkað at hava samveru við børnini – t.d. orsakað av sálarligum órógvi, harðskapi, rúsevnismisnýtslu ella øðrum – kann tað vera beinleiðis skaðiligt fyri barnið, at eitt óskikkað av foreldrunum hevur ótarnaða atgongd til samveru við børn síni. Víst hevur verið á, at Føroyar verða brúktar sum friðskjól hjá hesum (oftast) mammum og børnum, ið verða noydd at flýggja undan hóttandi og skaðiligum pápum, tí sambært nýggju donsku foreldraábyrgdarlógini hava bæði foreldrini eins stóran rætt til samveru við barnið. Myndugleikarnir hyggja tí fyrst og fremst eftir, at barnið hevur eins nógva samveru við bæði foreldrini, meðan umstøðurnar hjá foreldrunum, teirra evnir at samstarva um børnini og teirra førleiki at geva barninum góða og trygga uppaling kemur í aðru røð. Um danska forældreansvarslógin verður sett í gildi fyri Føroyar, skal andin í lógini haldast, og bert smávegis praktiskar tillagingar kunnu gerast. Tey eru mong, ið mæla staðiliga frá, at sam-tykkja verandi donsku lóg í Føroyum. Um galdandi lóg um foreldramyndugleika heldur ikki er mett at vera nøktandi, kann einasta gongda leið vísa seg at vera at yvirtaka økið og smíða okkara egnu lógir á familju- og arvarættarøkinum. Tá ið ósemjur eru millum foreldrini eftir hjúnaskilnað, og myndugleikarnir eru blandaðir uppí, er tað av størsta týdningi, at myndugleikarnir seta barnið og tess trivnað í miðdepilin. Mong eru dømini um foreldur, ið liggja í innanhýsis beiskum valdsstríði um børnini. Og tann einasti tryggi taparin er barnið. Í slíkum førum skal lógin vera greitt orðað, so trivnaðurin hjá barninum er í fokus, og myndugleikin skal hava neyðuga játtan og fakligan førleika at útinna hetta í verki. Á Løgtingi, 10. februar 2015 Gunvør...Les meira


text:
Janka Kupala
Janka Kupala (Janka Kupała, á hvítarussiskum: Я́Hka Kyпáлa) var kunstnaranavnið hjá Ivan Daminikavitj Luzevitj, sum varð føddur 7. juli 1882 í Vjasynka uttanfyri Minsk, deyður 28. juni 1942 í Moskva. Hann var ein rithøvundur úr Hvítarusslandi. Hann sigst vera ein av teimum størstu rithøvundunum í 20. øld, sum skrivaðu á hvítarussiskum. Tey fyrstu árini sum rithøvundur skrivaði hann mest tjóðskaparsinnaðan skaldskap. Hansara fyrsta roynd sum rithøvundur var skrivað á pólskum undir dulnevninum K-a, tað var umleið 1903-04. Hansara fyrsta verk á móðurmálinum var ("Maя дoля"), sum kom út 15. juli 1904. Fleiri yrkingar komu út í hvítarussiskum bløðum í 1906 og 07. Í 1908 flutti hann til Vilnius, har hann helt fram við at skriva og útgeva yrkingar. Sama árið gav hann út sítt fyrsta yrkingasavn Жaлeйka (Tann lítla floytan), har hann var atfinningarsamur móti tsar stýrinum, sum gav boð um at leggja hald á bókina. Kupala mátti gevast við at arbeiða á blaðnum Nasha Niva, fyri ikki at oyðileggja umdømið hjá blaðnum. Í 1909 flutti hann til Sankta Pætursborg. Hann skrivaði og útgav fleiri verk, meðan hann búði har, m.a. CoH Ha kypraHe (Enskt: Dream on a Barrow)– sum hann varð liðugur við í august 1910 – symboliseraði vánaliga standin í heimlandi hansara Hvítarusslandi. Í 1913 flutti hann aftur til Vilnius. Kupala var serliga ávirkaður av Maxim Gorky í 1910-árunum.
Kupala gjørdist viðhaldsmaður hjá Sovjetsamveldinum, men samstundis var hann eisini tjóðskaparsunnaður viðvíkjandi heimlandinum, og tað gjørdi at sovjettiskir myndugleikar ikki høvdu fult álit á honum. Í 1930-árunum noyddist hann at skriva eina almenna umbering, og eftir tað var friður. Í 1941 fekk hann heiðurin Order of Lenin (Lenin ordanin) fyri yrkingasavnið Aд cэpцa (Frá hjartanum). Tá Hvítarussland varð hersett av týskarum í 1941, flutti Kupala, sum tá var sjúkur, til Moskva, har hann skrivaði yrkingar sum stuðlaðu partisanum í Hvítarusslandi, sum kempaðu móti týskarum. Kupala doyði undir illgrunasomun viðurskiftum í Moskva í 1942. Hann datt oman gjøgnum trappur á Hotel Moskva, og tað var staðfest at vera ein vanlukka, men summi høvdu illgruna um morð ella sjálvmorð. Í 1945 læt upp eitt savn í Minsk til minnis um Janka Kupala.
Keldur[rætta | rætta wikitekst]
Slóðir úteftir[rætta | rætta wikitekst]
- Verk hjá Janka Kupala umsett hevur Vera Rich


text:
Av og á fáa vit vanskaptar fiskar inn á Havstovuna.
Nú ein dagin kom ein toskur (sí mynd) okkum í hendi, sum báturin “Sniolvur” av Sandi hevði fiskað. Toskurin hevði vanskaptan rygg. Hann varð fiskaður vestanfyri á línu á 61°45 N og 07°19 W á uml. 55 favna dýpi. Hann vísti seg at vera 4 ára gamal, 39 cm langur og vigaði 944 gram kruvdur. Ein vanligur fýra ára gamal toskur er um 64 cm langur og vigar 2,4 kg kruvdur, so vanskapti fiskurin var heilar 25 cm styttri enn vanligt.
Tað er ikki óvanligt at síggja kryplaðar fiskar, men hvør orsøkin er, er óvist. Møguligar orsøkir, sum hava verið nevndar, eru umstøður undir gýting, vitamintrot ella arvalig beinagrindssjúka.


text:
Niels Petersen
22.07.2016 - 22:27
Tíðindi > Uttanlands - Yvirgangur
Danski statsministarin, Lars Løkke Rasmussen sendir í kvøld sínar tankar til Týsklands, har tað higartil eru níggju fólk sum hava latið lív, eftir skotálop í einari sølumiðstøð í München í suðurtýsklandi.
- Enn einaferð eri eg keddur, nú ósek fólk eru álopin og dripin. Hetta er eitt tragiskt summar fyri Europa. Mínir tankar eru hjá ofrunum og teirra familjum, skrivaði danski statsministarin á Twitter.
Amerikanski forsetin, Barrack Obama tosaði á tíðindafundi í kvøld, og eisini hann vísti samkenslu fyri ofrunum í München. Hann lovaði alla hugsandi stuðul til Týskland.
- Okkara tankar eru hjá teimum raktu. Støðan er ikki avklárað enn, og Týskland er ein av okkara tættastu samstarvsfelagum, segði Obama millum annað.
Talið av teimum deyðu eftir skottilburðin er higartil komið upp á níggju, men hópin av fólki blivu særd, og fleiri álvarsliga. So endaligu tølini eru ikki greið.
Hildið verður, at tað vóru tríggir gerningsmenn, men ongin teirra er enn tikin. Servand løgreglulið alla møguliga staðni frá eru komin til hjálpar, so at hesir óndskapsfullu búrkroppar kunnu blíva funnir.


text:
Krista Mørkøre
Krista Mørkøre (fødd 1998) er ein føroyskur svimjari, sum svimir fyri Ægir og Føroyar (ÍSB). Krista ber brek og svimur tí í kappingum sum eru fyri fólk við breki, brekið hjá Kristu er bólkað sum S10. Hon luttekur tó eisini í vanligum svimjikappingum í Føroyum. Á Ægir Stevnu í februar 2011 vann hon eina bronsunál í 50 metrum frí.[1] Krista fekk í 2007 ein svull í heilan, ið ger at hon hevur lammilsi í høgru síðu av andlitinum og hevur ataxi í høgra armi og beini.
Í 2016 kláraði Krista at kvalifisera seg til EM fyri parasvimjarar, ið varð mánaðarskiftið apríl-mai 2016 og til Paralympisku leikirnir í Rio, ið verða 7. til 18. septembur 2016. Í Rio skal hon svimja 50m, 100m og 400m frísvimjing. Krista svimur undir føroyska Merkinum av tí at ÍSB er fullgyldugur limur, og var við til at stovna IPC.[2]
Innihaldsyvirlit
- 1 Lívsleið innan svimjing
- 2 Keldur
Lívsleið innan svimjing[rætta | rætta wikitekst]
Paralympisku leikir 2016[rætta | rætta wikitekst]
Krista Mørkøre skal luttaka á summar-PL 2016 í Rio de Janeiro. Leikirnir eru frá 7. til 18. september. Tíðirnar eru lokalar tíðir ið eru fýra tímar frammanfyri føroyska tíð.[3] Hon svam hesar tíðir:
- 50m frí innleiðandi við tíðini 32:54
- 100m frí innleiðandi við tíðini 1:12.4
- 400m frí innleiðandi við tíðini 5:18.50
Croatia Open 2016[rætta | rætta wikitekst]
- Silvur í 50 m frísvimjing á langgeil við tíðini 32.41[4]
British National Para Swimming Championships 2015[rætta | rætta wikitekst]
- Gull í 400 frí við tíðini 5:17.07
- Gull í 100 frí við tíðini 1:08.49 (persónligt met)
- Gull í 50 frí við tíðini 31.69 (persónligt met)
- Silvur í 100 bringu við tíðini 1:31.00 (betring av hennara persónliga meti við 2.4 sekundum)[5]
HM 2015 í Glasgow[rætta | rætta wikitekst]
Krista luttók á HM í svimjing fyri brekað, sum varð í døgunum 13. til 19. juli 2015 í Glasgow. Hon luttók í bólkunum S10 og SB9.[6]
- Mánadag 13. juli: Kvinnur 50 frí S10
- Mikudag 15. juli: Kvinnur 100 bringu SB9
- Fríggjadag 17. juli: Kvinnur 100 firvald S10
- Leygardag 18. juli: Kvinnur 100 frí S10
- Sunnudag 20. juli: Kvinnur 400 frí S10
Úrslit[rætta | rætta wikitekst]
Krista vann ikki nakað heiðursmerki, men hon svam sínar til tá bestu tíðir og setti sostatt persónlig met í øllum fýra kappingum, ið hon luttók í.
- Í 50 frí svam hon 32.01 har hennara besta tíð áðrenn hetta var 32.33.
- Í 100 bringu svam hon 1:33.40 har hennara besta tíð var 1:33.43
- Í 100 frí svam hon 1:08.76 har hennara besta tíð var 1:08.91
- Í 400 frí svam hon 5:23.52 har hennara besta tíð var 5:37.52[7]
Danish Open 2015[rætta | rætta wikitekst]
Krista luttók á Danish Open 2015 í Esbjerg í mars 2015.
- Silvur í 200 metra frí við tíðini 2:37.85, ið var persónligt met[8]
Danish Open 2014[rætta | rætta wikitekst]
Krista luttók á Danish Open 2014 í Esbjerg 7.-9. mars 2014. Alt í alt vann Krista 1 gull, 2 silvur og 2 bronsu á hesi stevnu, og setti 7 persónlig met.
- Gull í 50 metrar firvald við tíðini 36.82[9]
- Silvur í 100 firvald við tíðini 1:32.66
- Silvur í 50 m bringu við tíðini 45.09
- Bronsu í 200m frísvimjing við tíðini 2:36:31 (persónligt met) [10]
- Bronsu í 400 m frí við tíðini 05:40.62
NM - International Para Games 2013 í Stokkhólmi[rætta | rætta wikitekst]
Krista luttekur í Norðurlendskari Meistarastevnuni fyri brekað, sum eisini verður nevnd International Para Games 2013 í Stokkhólmi fyrsta vikuskifti í november 2013.[11]
- Bronsu í 400 m frí við tíðini 5:35.77, sum var persónligt met[12]
- 50 m firvald við tíðini 37.72, sum var persónligt met
IDM 2013 í Týsklandi[rætta | rætta wikitekst]
Krista luttók á IDM kapping í Týsklandi í mai 2013, kappingin nevnist 27. Internationale Deutsche Meisterschaften Im Scwimmen Der Behinderten. Hon vann 5 bronsu heiðursmerki.[13] Hon var 14 ára gomul, tá hon luttók í kappingini. Miðja verður ímóti at hon megnar at kvalifisera seg til Paralympisku Leikirnir í Rio í 2016.[14]
German Open 2011 í Berlin[rætta | rætta wikitekst]
Kappingin gekk fyri seg á langgeil, 25. Internationale Deutsche Meisterschaften im Schwimmen. Krista var 12 ára gomul, tá hon luttók í hesi kappingini.
- Silvur í 50 bringu við tíðini 47.01[15]
- Silvur í 100 frí við tíðini 1:15.08
- Silvur í 50 firvald við tíðini 46.42[16]
- Bronsu í 400 frí við tíðini 5:51.29
- bronsu í 200 frí við tíðini 2:48.25
- bronsu í 100 bringu við tíðini 1:42.09
- bronsu í 200 blandað við tíðini 3:28.06
Keldur[rætta | rætta wikitekst]
- ↑ Svimjing.com
- ↑ Portal.fo - Krista Mørkøre við til Paralympisku leikirnar í Rio 2016
- ↑ in.fo - Krista Mørkøre skal til Rio at svimja, Sólvit Nolsø 31. august 2016
- ↑ svimjing.com - Krista silvur í kapping í Kroatia
- ↑ svimjing.com - Krista 2 gull og 1 silvur á British Para Swimming Championships 2015
- ↑ in.fo - Krista Mørkøre á HM fyri fyrstu ferð
- ↑ - Krista setti 4 persónlig met á HM fyri brekað 2015
- ↑ svimjing.com - Krista 2:35.97, silvur og persónligt met á Danish Open 2015
- ↑ titanium-media.de
- ↑ aktuelt.fo, Svimjing: Krista og Magnus vunnu bronsu
- ↑ Svimjing.com, Krista Mørkøre til NM / Stockholm International Para Games 2013
- ↑ Svimjing.com, Krista Mørkøre bronsu í 400 frí á NM í Stokkhólmi
- ↑ Svimjing.com Krista fimm ferðir bronsu á IDM 2013 í Berlin
- ↑ Sportal.fo Krista vunnið fýra heiðursmerki
- ↑ Titanium-media.de
- ↑ Svimjing.com Krista koyrir á í Berlin


text:
Ímillum Hagagjáar og Sandfellis nakað sunnan fyri Elduvík í Eysturoy er ein heyggjur, sum kallast Judasarheyggjur.
Ein bóndi var á sinni, sum átti alla Elduvík. Tveir synir átti hann, sum skuldu býta ognina ímillum sín. Teir stóðu uppi á einum brøttum heyggi; hin yngri býtti, og hin eldri tók. Men hin yngri unti ikki bróðurinum part hansara, og sum hann hevði kyst bróður sín og lætst so findarblíður, koyrdi hann hann við svikum útav. Á henda hátt fekk hin eldri bróðirin bana, og hin yngri fekk alla Elduvík. Síðan hevur hesin heyggjur verið kallaður Judasarheyggjur.
Jakob Jakobsen: ”Færøske folkesagn og æventyr”, 1898-1901
Sagnirnar eru her endurgivnar við Hammershaimbs stavseting eftir útgávuni:
Jakob Jakobsen: "Sagnir og ævintýr" , fororð eftir Mariu Mikkelsen, 1. útg. 1925, 2. útg. 1984-85.


text:
Útfluttu fyri 7 mia. og innfluttu fyri 6 mia. í januar- oktobur
Útflutningurin var samanlagt 7,2 mia. kr. frá januar til oktobur í ár, tað eru 785 mió. kr. meira enn sama tíðarskeið í fjør, svarandi til ein vøkstur á 10%. Av hesum var fiskavøruútflutningurin einsamallur 7,0 mia. kr., ein vøkstur á 13%. Í sama tíðarskeiði var innflutningurin 6,0 mia. kr., ið er 679 mió. kr. ella 13% meir enn í fjør.
Ferðin í stóra fólkavøkstrinum minkar eitt vet
Fólkatalið var 50.358 tann 1. november. Tað vaks við 662 fólkum í 12-mánaðarskeiðinum 1. nov. 2016 – 1. nov. 2017. Tað kemur av nettotilflyting á 424 og burðaravlopi á 238. Fólkavøkstur er í øllum høvuðsøkjum, men hann er lutfalsliga størstur í Vága sýslu og Streymoyar uttan fyri Tórshavnarøkið. Minsti vøksturin er í Sandoyar og Suðuroyar sýslum.
Løntakaratalið setur framvegis met
Í september vóru 26.251 løntakarar, árstíðarjavnað, og talið av løntakarum setur soleiðis framvegis nýggj met.
753 milliónir vóru útgoldnar í løn í november
Í november vóru lønargjaldingarnar, árstíðarjavnað, 753 milliónir, ein 4% øking í mun til sama mánaða í fjør.


text:
ÁRF ÁRSINS Róðrarfelag 2007
Lagt er upp til ein spennandi róður hjá áttamanaførinum á Ólavsøku
14. Jul 2010
Róðrarárið 2010 er komi at halla, bert ein stevna er eftir, og tað verður ikki minst ein spennandi stevna hjá áttamannaførinum, Kvívíkingur hevur veri...
les meir
Róðrar Galla 31 juli
13. Jul 2010
Leygarkvøldið 31. juli verður róðrargalla fyri allar manningar/nevndir sum hava verið við í róðrarárinum 2010 (tó ikki barnaróður)Kostnaður er 380 kr fyri hvønn, og...
les meir
Vælkomin á okkara nýggju heimasíðu
08. Jul 2010
Vælkomin á okkara nýggju heimasíðuna. Vit hava somuleiðis fingið nýtt myndasavn, sum fer at gera tað mundandi lættari at leggja myndir inn. Og tær...
les meir
Leiga høli/bestikk
24. Jun 2010
Leiga høli ÁRF hevur eitt snotuligt felagshøli sum er væl egna til veitslur, fundir og annað. Vit leiga út veitsluhøli, har pláss er...
les meir
Nýggjur kappróðrarbátur flotaður í Kollafirði
16. Mai 2010
Leygardagin 15. mai var nýggjur kappróðrarbátur flotaður í Kollafirði. Talan er um eitt nýtt seksmannafar, ið kollfirðingurin Heri Hansen hevur smíðað. ...
les meir
Árnfirðingur er flotaður til kappróðrarári 2010
01. Mai 2010
Árnfirðingur bleiv flotaður í gjár dýrabiðidag. Fitt av fólki var komi saman í neystinum hjá ÁRF til hesa góðu løtu. Byrja var...
les meir
Árnfirðingur verður flotaður fríggjadagin 30.apríl
29. Apr 2010
Ímorgin fríggjadagin 30. apríl klokkan 09:30 verður Árnfirðingur flotaður í Árnafirði. Kaffi og rundstykkir vera at fáa. ...
les meir
Tann Grøni Árnfirðingur er mannaður, yes, yes, yes
24. Apr 2010
Vit í ÁRF eru sera fegin, at tað er eydnast at mannað 8.mannafarið Árnfirðing. Vit fara at hava eina samrøðu...


text:
Rutarbók
Rutarbók (hebráiskt מגילת רות) ber navn eftir høvuðskonuni - móabitanum Rut. Í hebráisku Bíbliuni er bókin sett ímillum hátíðarrullurnar. Vanligt var at lesa hana um hvítusunnuhaldið. Í Septuaginta er hon sett beint eftir Dómarabókina og undan Sámuelsbókunum, av tí at hon bindur tær saman (Rutarbók 1,1 og 4,22). Hon er skrivað stutt eftir dómaratíðina. Rutarbók kemur ikki rættiliga upp í tað søguliga verkið, sum er Jósvabók, Dómarabókin, Sámuelsbøkurnar og Kongabøkurnar, men av tí at tilburðirnir í bókini eru, meðan dómararnar ráddu, hoyra hon og Dómarabókin saman. Týdningurin av bíbilska navninum er ókendur, kanska merkir tað vinkona ella trúgv.


text:
Orð: Paul Rader
Lag: Arthur W. McKee
Týtt: Hákun Djurhuus
Upprunaheiti: The river of thy grace
1. Vit leggja út á Jesu kærleikshav
og seta kós, sum Harrin sjálvur gav,
hans náðiflóð er rík, ótømandi,
vit stevna móti ævini.
Niðurlag: Heimsins gleði kann ei metast við ta sælu
– Jesus síggja vit í dýrdini,
har hans samfelag vit ævigt njóta
framman fyri náðitrónuni.
2. Skjótt land vit síggja framman fyri stavn
og leggja inn í tryggu Himmalhavn,
har vit syngja um hitt blóð á Golgata,
sum reinsar alla ævina.
3. Guds Andi kallar teg, kom heim í dag,
kom heim til Jesus, tú skalt síggja tað,
at hann er lív og vegur, sannleiki,
sum leiðir móti ævini.


text:
Jul 1, 2009
Gestabók
26 comments:
Hey góða mamma, tú ert røsk at updatera... vit spæla tennis við sama lag, vunnu dyst í aðrari kapping í dag...ReplyDelete
- bergljót16 August, 2009 19:55
eg elski gestabøkurReplyDelete
- Anonymous16 August, 2009 20:32
Hey BergljótReplyDelete
Til lukku við nýggju heimasíðuni. Hon sær út til at rigga væl. Lítt
- Emil Nolsøe16 August, 2009 21:31
Haló Bergljót.ReplyDelete
Eg havi roynt nakrar ferðir í kvøld, men tað hevur ikki eydnast. Nú vóna vit at alt riggar.
Sera vakrar myndir, tú hevur "fotoeyga", fartur yvir myndunum, og sera livandi. Tú sær út at hava haft eina góða summarferiu. Tað eigi eg á, mín byrjar 1.sept.
Heilsa gemalinum.
Vinarliga
Emil
- Anonymous18 August, 2009 17:15
Ikki fyri at vera nørdut, men hatta er altso heiðalyngur á hasi flottu forsíðumyndini hjá tær. Tú ert sera góður fotografur, handan hevði kunnað staðið í plantufrøðiligari ritgerð, so klár er hon. LíttReplyDelete
- Bergljót19 August, 2009 16:50
Takk Lítt, eg blandi lyngsløgini, eri ikki so stinn í floruni.ReplyDelete
- Anonymous29 September, 2009 20:25
heyReplyDelete
- Anonymous04 October, 2009 12:15
hey hey Bergljót,ein deilig heimasíða,tað er ótrúligt hvat tú hevur nógv yvirskot.Sera røsk at leggja myndir út á eisini,stuttligt og flott at síggja.ReplyDelete
- Anonymous12 November, 2009 18:05
ja nú mugu vit fara at taka okkum saman og øva meir so vit ikki liggja tivandi á spanska hálendinum sigur I.R.ReplyDelete
Tíni alfabetrím eru HERLIG! Koyr á! :DReplyDelete
Tú dugir væl mamma! Fittar myndir úr Íslandi, og beinrakin, tankavekjandi bókstavarím!ReplyDelete
- Anonymous22 April, 2010 06:31
Kæra Bergljót, ég votta þér einlæga samúð mína,ég hef hugsað mikið til þín. Hafðu það sem best og skilaðu kveðju til IR. Kærar kveðjur frá Asdísi vinkonu IR á ÍslandiReplyDelete
Sær út at vera ein sera spennandi pílagrímsferð.. Hugni tykkum.ReplyDelete
V.h
Emil
- Jóna og Dommi15 May, 2010 12:47
Sælar systur - það er aldeilis gaman að fylgjast með ferðinni ykkar :-)ReplyDelete
Kærar kveðjur frá okkur í Faktorshúsinu á Ísafirði.
- Elin Jóannesardóttir Rasmussen21 May, 2010 19:06
Halló tit tríggjar!ReplyDelete
Takk fyri postkortið frá tykkum. Tað er stuttligt at fylgja tykkum á ferðini. Nú eru tit umleið hálva leið. Raskar eru tit, havið tað gott.
Heilsan frá Elin. Erik letur heilsa.
Elin
- Anonymous21 May, 2010 20:02
Kæra Inga RósaReplyDelete
Vorum að fá kortið frá þér.Gaman að sjá myndirnar og kvað ykkur gengur vel í göngunni.
Með kveðju
Anna og Varði.
- Anonymous21 May, 2010 22:01
Halló tit tríggjar. Takk fyri postkortið. Tað er stuttligt at fylgja tykkum á ferðini, tit síggja út til at hava tað gott. Raskar eru tit. Erik letur heilsa.ReplyDelete
Elin
- Marna Jaobsen29 May, 2010 16:57
stuttligt at fylgja við tykkum á túrinum. Tit mugu fara at geva hetta út í bók!ReplyDelete
Góðan túr víðari.
- Ásdís02 June, 2010 05:17
Gaman að fylgjast með ykkur hér. Takk fyrir kortin Inga Rósa. Gangi ykkur vel með spölinn sem eftir er. Kveðja ÁsdísReplyDelete
Hey gestabók!ReplyDelete
og Kæra mamma,
Takk fyri nógvar fínar myndir her... hesar eru nokk serliga ætlaðar mær ;) tit síggja út til at hava tað framúrskarandi :) ongin kundi givið dreingjunum eina betri summarfrítíð enn tú! xx
- Anonymous24 September, 2010 17:56
Hej BergljótReplyDelete
Det er faktisk blevet et godt billede, og hvor ser vi arbejdsomme ud, men husk at hvis du sælger det til Vogue eller sådan noget, så vil jeg gerne have 45%
Birgitte
ein intrisantur bloggurReplyDelete
- guðrið poulsen26 February, 2011 13:20
Hey Bergljót Halt tjippp sum tú hugnar tær, spennandi býur :)Saknaðu teg í gjár til bowling Vinarliga GuðriðReplyDelete
Ein dejligur bloggur at fylgja við og tann um DalReplyDelete
- Anonymous16 August, 2013 09:14
Góða Bergljót, tað er so stuttligt at fylgja við á blogginum hjá tær. Myndirnar frá hátíðarhaldinum á Skarði eru góðar og tankavekjandi. Stuttligt at síggja serliga tykkum skildfólkini frá húsunum har Niðri.Tað kundi verið gott at verið við, men sum tú veitst so raðfesti eg miðlingadóttrina framum - hon skal á soppin hvørja løtu, 15. august var ásetti dagurin. blíðar heilsur Sanna hjá Jóhannesi mamubeiggja.ReplyDeleteReplies
Takk Sanna,tað er júst fyri fólk sum teg, at bloggurin er! Takk fyri viðmerkingar og alt tað besta við dóttrini!Delete


text:
Agnar Frederiksen
17.09.2017 - 17:22
Ítróttur > Ítróttur > Fótbóltur
Liðini úr Manchester hava fingið bestu byrjanina uppá Premier League. Eftir fimm umfør hava bæði liðini 13 stig og eina málúrtøku uppá 16-2. Hetta er greitt eftir 6-0 sigurin hjá City ímóti Watford í gjár, og 4-0 sigurin hjá United á Everton í dag.
Liðformaðurin hjá United legði heimaliðið á odda beinavegin á Old Trafford. Talan var um eina perlu frá Antonio Valencia. Tað var leingi 1-0, og Everton hevði møguleikar fyri at javna. Men ímóti endunum setti United tingini uppá pláss. Í 84.minutti skoraði Henrikh Mkhitaryan til 2-0 og stutt eftir hetta økti Romelu Lukaku, áðrenn innskifti Anthony Martial setti punktum við brotssparki, sum hann sjálvur vann.
4-0 var ikki í tráð við leikgongdina, men við sigrinum settu United eina feita striku undir, at teir ætla sær at kappast heilt uppi í toppinum í ár, og at Everton hevur stórar trupuleikar. Everton er nú undir niðurflytingarstrikuni, og hevur ikki skorað seinastu fýra dystirnar.


text:
TV2 Sporten skrivar her um hvussu Jeanette Ottesen er í sjokk aftaná at hon og sjeikurin vóru álopin í bili sínum í Keypmannahavn, eftir øllum at døma tí at hon koyrdi ov spakuligt.
Ein annar bilførari skar teimum vegin av so at tey máttu steðga bilinum, og kom so yvir og dró Loughran úr bilinum, fyri at berja hann. Tey royndu at sleppa avstað, men tá fór hann at sláa Loughran so mikið illa inn ígjøgnum bilrútin, at Loughran breyt fleiri tenn, umframt at fáa aðrar løstir í høvdið og aðra økslina. So mikið at hann mátti innleggjast.
Jeanette Ottesen royndi at verja Loughran, og meiddi sær tá hondina so at ein fingur brotnaði og ein annar keiktist.
Stórt ivamál er tí nú um hvussu fer at gangast hjá henni við fyrireikingini til HM í Kazan í august mánaða. Hon hevur verið í hylinum, men fekk ilt av at svimja, og hevur sambært Copenhagen Post fingið boð um ikki at venja í 3 vikur. Tá stendur sjálvsagt heilt illa til við útlitunum fyri HM.


text:
Frágreiðing til ársaðalfund í Svimjisamband Føroya, leygardagin 27. Oktober 2007.
Enn eitt ár er gingið í føroyskari svimjing, og vit kunnu gleðast um tann framburð, sum framvegis sæst millum svimjarar okkara.
Fleiri og fleiri børn og ung eru aktiv í feløgunum, og hetta ger, at vit kunnu vænta okkum javna tilgongd komandi árini. Hetta gleða vit okkum til.
Nakrir av okkara evnaríku svimjarum hava roynt seg í útlendskum feløgum farna árið. Hetta er at frøast um, og er tað mín vón, at vit kunnu fáa gleði av teirra royndum á landsliði og aðrastaðir framyvir.
Í summar søgdu vit farvæl við tvey av svimjifeløgunum, nevniliga Vágs- og Tvøroyra Svimjifelag. Hesi gjørdu av at leggja saman til eitt felag, og Suðuroyar Svimjifelag bleiv stovnað. Tað er at frøast yvir, og síggja vit hetta sum eina menning av svimjingini. Vit ynskja suðuroyingum hjartaliga tillukku við nýggja felagnum við vón um góðan byr framyvir.
Okkara svimjarar hava aftur í ár sett Føroyar á heimskortið. Umframt at vera við til NJM, sum er ein fastur partur av svimjiárinum, hava vit eisini verið til HM og EJM. Seinast og ikki minst, vóru vit stoltleiki Føroyinga við Oyggjaleikirnar á Rhodos í summar. Hesir leikir blivu teir bestu fyri okkum nakrantíð, og tað eru vit stolt av. Tó má eg viðmerkja, at hetta eisini er dýrasta tiltak, vit hava luttikið í. Haldi, at tíðin er komin at endurskoða okkara oyggjaleikaluttøku og møguligt býti av útreiðslum millum sersamband og feløgini.
Í ítrótti ræður um at seta sær mál.
Í summar setti starvsnevndin sær fyri at gera eina ætlan fyri luttøkur komandi 5 árini. Her eru stórar avbjóðingar til svimjararnar, og okkara vón er, at svimjarar taka væl ímóti hesum og dríva á fyri at røkka settu málunum, og eg ivist onga løtu í, at við miðvísari venjing og stuðli til okkara svimjarar, fara vit at síggja góð úrslit, eisini framyvir.
Í summar gjørdu vit avtalu við Íslendska Svimjisambandið um samstarv. Hetta ber m.a. í sær, at vit hava fingið nýggjan landsliðsvenjara, sum hevur ábyrgdina av svimjimenningini her hjá okkum. Hetta arbeiði er nú byrjað, og fyrsta venjing hevur júst verið. Bert spell, at so fá møttu til fyrstu venjing, men vónandi verður hetta betri framyvir. Ætlanin er, at landsliðsvenjarin skal vitja øll feløgini innan árslok, og vóni eg, at feløgini taka væl ímóti honum.
Í dag hava vit eitt umboði fyri hvørt felag í svimjinevndini og er tað, eftir míni metan, ein ov stirvin skipan. Nú feløg hava lagt saman og talið av limum í hesi nevnd sjálvsagt skal minka tilsvarandi, er kanska rætt at endurskoða henda part av okkara arbeiði.
Í strembanini eftir at menna okkara hjálparfólkahóp, hava vit miðvíst skipað fyri skeiðum . Vit hava í dag okkara egnu dómarar, og fleiri og fleiri hjálparfólk eru runt um í feløgunum. Vónandi er hetta eisini við til at hækka støðið í svimjing.
Í heyst verður árliga NJM kappingin fyriskipað í Tórshavn. Hetta er ein stór avbjóðing fyri okkum. Tað krevur nógva góða fyrireiking og í hesum sambandi skal eg takka tykkum sum fyrireika hesa kapping. Vit ynskja tykkum alt tað best og vónandi fáa vit eitt tiltak sum vit fara at minnast. Tað er okkara vón at so nógvir av okkara svimjarum sum gjørligt luttakað í hesi kapping, nú hon verður hildin í Føroyum.
Í farna ári hava vit luttikið á fundum í Norðurlendska- og europeiska svimjisambandinum. Tað er umráðandi, at vit framhaldandi vísa okkum til teir fundur og tiltøk, sum eru innan hesar felagskapir, fyri á henda hátt at verja og menna okkara altjóða samstarv. Hetta krevur tíð og pening, men tað er samstundis við til at menna okkum ítróttarliga og fíggjarliga. T.d. hava vit luttikið í HM í ár, har FINA hevur stuðlað okkum munandi fíggjarliga. Vit vænta, at vit aftur í 2009 kunnu senda svimjarar til HM í Rom, við sama fíggjarliga stuðli sum seinast.
Komandi ár verður merkt av, at val er til europeiska svimjisambandið, eins og FINA hevur 100 ára stovningardag. Hesin verður hildin á ymsan hátt um allan heim komandi ár, og møguliga koma vit eisini at merkja hetta í Føroyum. Vit koma komandi ár aftur at vera við í fyrreikingunum til nevndarvæl til LEN. Vit hava undanfarna vælskeið havt umboðan í nevnd hjá LEN. Vit hava sett okkum fyri at varveita henda nevndarsess í komandi vælskeiði. Hetta verður fyrireikað saman við hinum norðurlondunum áðrenn komandi ársfund, sum verður í Sveits í sept 2008.
Ársfundur hjá norðurlendska svimjisambandinum verður í Føroyum í maj 2008.
Til fundin í dag hava báðir mínir starvsfelagar í nevndini boðað frá, at teir ikki taka við afturvali. Eg vil gjarna nýta høvi at siga stóra takk fyri sera gott samstarv. Vit hava ikki altið verið samd – verri enn so…. Men vit hava altíð funnið loysnir, sum vit hava staðið saman um og, tað skulu tit hava takk fyri.
Eg skal eisini takka fyrrverandi landsliðsvenjara og hjálparvenjara fyri gott arbeiðið seinastu tvey árini.
Eg vil eisini takka samstarvsfeløgum okkara, Norðoya Sparikassa og Atlinc Airways fyri teirra dygga stuðul. Vit vóna, at hetta samstarv heldur fram komandi árini og kann vera við til at menna føroyska svimjing enn meiri.
Uttan eitt gott, miðvíst arbeiði í feløgunum runt landið, og góðan stríðsvilja millum svimjarar, høvu vit ikki fingið so góð úrslit, sum vit hava sæð seinasta árið. Svimjarar, venjarar og hjálparfólk annars eiga eina stóra tøkk fyri teirra arbeiði.
Palli Ziskason, Form.


text:
Heimligu miðlarnir brúka ymisk heiti, tá kappingarneytarnir verða siteraðir og umrøddir. Norðlýsið skrivar um Høvuðsstaðarpressuna og Oyggjatíðindi skriva um Einglapressuna. Størru bløðini brúka ikki tílík heiti, hvørt um annað. Kanska líða tey ikki undur somu ómegd og hava tí ikki sama tørvin.
Við bíbilskari fyrimynd verða blóðmyndir ofta brúktar í talum og sangum her á landi. Hugtøk um grøðing og endurloysn í blóði spretta og blóma, meðan hin hóttandi setningurin 'Blóð hansara komi yvir okkum' darrar í tí fjara og kanska hómast sum óskrivað graffiti í einum óvígdum skýmaskoti.
Eftir at hava fylgt við í gongdini, nú Oyggjatíðindi tvær ferðir innan stutta tíð hava fingið fútabann at bera fría orðið fram á torg, eri eg komin eftir at hetta blað kvalifiserar seg til eitt heilt nýtt heiti í føroyska blaðheiminum: Barabass-pressan.
Støðið fyri hesum journalistiska nýyrði finni eg í Matteus 27, ørindini 11-26, tá Pilatus spyr ’Hvat ilt hevur hesin gjørt?’ og fólkið svarar ’Krossfest, krossfest!’ og vil heldur hava Barabass at leika frítt. Valdið tváar sær um hendurnar og í fólksins navni fær djevulska undirhaldið, Barabass, frítt at fara millum fjals og fjøru. Kanska var tað her, at boulevardpressan varð gróðursett.
Á kjakstanum http://www.kjak.org/ er ein, ið rópar seg Fjørimítt. Hesin dulnevndi persónur hevur verið til staðar, tá aktuelli dómurin varð kunngjørdur Oyggjatíðindum (t.e. credo) í vikuni. Hann skrivar soleiðis beint av hermótinum:
”Eg var til staðar undir rættarfundinum, tá ið málið var til viðgerðar. Dan Klein hevði eitt vitni, nevniliga frákoyrda skúlastjóran. Vitnið hevði onki sæð, kendi ongan, sum hevði sæð nakað, hóast Dan førdi spurningar um likamslutir av ymsum slag, so at dómarin mátti tala at. Niðurstøðan varð at talan var um bygdaslatur. Altso: Dan hevur skrivað bygdaslatur, og fantasera um hvussu fúlt tað kundi verið (um hann hevði verið ein partur av tí), og komin til ta niðurstøðu, at soleiðis man tað hava verið. Tað, sum eisini kom fram var at frákoyrdi skúlastjórin...var kelda til skrivingina í Oyggjatíðindum...Her er talan um persónligan ágang við eini goymdari dagsskrá. Talu- og pressufrælsi er einans undir ábyrgd, og loyvt er ikki at gera seg inn á privatlívið.”
Oyggjatíðindi hava í áratíggju skrivað bygdaslatur úr Fuglafirði og gjørt seg til talsmann fyri einum konstrueraðum rættvísi og vernd av teim kúgaðu í føroyska stættarsamfelagnum og á klótuni allari. Í nýggjasta førinum hevur blaðið funnið journalistiskan stuðul í Kanada og Turkalandi. Og føroyska Miðlafelagið heldur tað vera áhugavert at einmansfyritøkan roynir aktuella málið í hægstarætti.
Bygdaslatur er drívmegin, Oyggjatíðindi brúka at sleppa at sóla sær í altjóða journalistiskum prinsippum. Í meðan tegir tjóðin og pressan. Eg vendi aftur til poetisku orðini hjá Matteusi: ’Blóð hansara komi yvir okkum’ og øll tey, ið slatra og geva Oyggjatíðindum drívmegi. Hetta er tað reina gass!


text:
Á hillunum í Rúsuni er komið nýtt vín úr nýggjum vínlandi. Talan er um reyðvín av kinverska garðinum hjá Han, róptur Hansen, við heitinum Côtes du Fleuve Jaune du désert de Gobi. Vínið er úr økinum Ningxia, Gansu og Wuhai í Gobioyðimørkini í Innara Mongolia í Kina. Árgangurin er 2009, alkoholprosentið er 13 og talan er um bland av drúvunum cabernet-sauvignon, cabernet-gernischt, cabernet-franc og merlot.
Í vøruskránni hjá Rúsuni stendur: Goymt 17 mánaðir á eik. Anga av frukt, eik og kaffi. Smakk við frukt, krydd og eik. Miðal fylla. Hóskar m.a. til neytakjøt og ost. Prísurin er 152 krónur fyri fløskuna.
Mr. Han's goal is to transform an arid desert into green vineyards with irrigation from the Yellow River and the use of groundwater. A significant social objective of this plan is to create employment and better standards of living in his native region. This is recognised as part of a larger, national project to help develop the poorer regions of China.


text:
28.mars verður árligi stuðulin úr grunninum Listaflog hjá Atlantic Airways, sum er 100.000 krónur, latin til eitt ella fleiri føroysk listafólk ella listaverkætlanir. Stuðul verður latin til listafólk, ið hava útbúgving ella aðra fakliga viðurkenning og arbeiða heilt ella partvís sum yrkislistafólk.
- Við stuðlinum ynskir Atlantic Airways at vera við til at stimbra føroyska list fíggjarliga. Flogfør og tyrlur fingu nøvn eftir føroyskum listafólkum, sum ígjøgnum teirra listarliga lív hava lyft føroyska list upp í nýggjar hæddir. Listaflog kann vónandi vera við til at lyfta okkara dugnaligu, virknu listafólk upp á somu hæddir, sigur Jóhanna á Bergi, stjóri í Atlantic Airways, sum fegnast um, at grunnurin er vorðin veruleiki.
Umsóknirnar skulu vera Atlantic Airways í hendi í seinasta lagi 13. mars 2017 á midnátt.
Lesið meira HER


text:
Føroya Landsstýri og Reyði Krossur Føroyar hava gjørt samstarvsavtalu, har tey lata tilsamans 1,5 millión krónur til humanitera neyðhjálpararbeiðið í Sýria.
Hetta skriva bæði Reyði Krossur og Uttanríkisráðið í tíðindaskrivi. Føroya landsstýri letur eina millión, og Reyði krossur letur hálva millión til neyðhjálpararbeiði í Sýria.
Reyði Krossur Føroya sendir neyðhjálpina úr Føroyum gjøgnum danska Reyða Kross, ið hevur starvsfólk í Sýria, sum virkið arbeiða við neyðhjálpararbeiðinum í tøttum samstarvi við Sýrisk Arabiska Reyða Hálvmána.
Neyðhjálpin úr Føroyum fer beinanvegin til at tryggja vetrarneyðhjálpina til tey, sum eru innanhýsis burturrikin og liva sum flóttafólk í egnum landi. Veturin í Sýria byrjar í november. Veturin í Sýria er slavin og kaldur. Neyðugt er, at fólk fyri at yvirliva fáa vart seg móti regninum og kuldanum. Tey mugu sleppa innandura antin í hús, tjøld ella undir presendingar. Teimum tørvar madrassur at liggja á, teppir at halda seg heit við, mat, klæðir og vatn. Eisini tørvar teimum reinførislutir so sum sápu, tannbustir og reinførisbind til kvinnurnar, so tey kunnu hava virðileika í ræðuleikanum. Tí alneyðugt, at heimssamfelagið longu nú tryggjar grundleggjandi og vælfyriskipaða neyðhjálp sum kann vera á staðnum, tá veturin byrjar.
Kríggi í Sýria hevur birt undir størstu og álvarsamastu flóttafólkastøðu í heiminum síðan seinna heimsbardaga. Mett verður nú, at 13,5 milliónir fólk – 80 prosent – av sýriska fólkinum hava tørv á humaniterari hjálp.


text:
Kjakið og ynskið um inklusjón seinastu tíðina eiga at síggjast aftur í, at vit alsamt nærkast samfelagnum, har øll hava sama rætt og møguleika, og har føroyingar síggja tilfeingi í hvør øðrum - uttan undantak. Lætt er at seta orð á inniliga ynski um inklusjón, meira avbjóðandi er at síggja ynskið aftur í gerð.
Øll hava rætt til útbúgving
Í grein 24 í ST sáttmálanum um rættindi teirra, ið bera brek, viðurkenna limalondini rættin til útbúgving í eini inkluderandi útbúgvingarskipan á øllum stigum og læring fyri lívið.
Hesi rættindi síggjast aftur fólkaskúlalógini og í ávísan mun eisini í gerandisdegnum í fólkaskúlunum, har skúlin skal taka atlit at einstaka næminginum. Í fólkaskúlalógini § 4, stk. 5, er ásett, at sernámsfrøðilig ráðgeving verður veitt skúlum, foreldrum og øðrum, ið varða av næmingum í fólkaskúlanum. Næmingar, ið hava tørv á serligum tiltøkum, ella sum ikki fáa nøktandi úrslit í vanliga undirvísingartilboði skúlans, fáa serundirvísing og/ella sernáms-frøðiligan stuðul.
Í juni 2014 fekk MMR handað tilmælið frá arbeiðsbólki um sernámsfrøðiliga økið innan fólkaskúlaøkið. Í tilmælinum verður m.a. staðfest, at lutfalsliga nógvir næmingar ganga í tí vanligu skúlaskipanini, og at bert 0,72% av næmingunum ganga í serskúla. Hetta setur sjálvsagt ótrúliga stór krøv til sernámsfrøðiliga økið í fólkaskúlanum.
Tá ið vit út frá hesum tosa um inklusjón, so eru næmingarnir í fólkaskúlanum longu í stóran mun á sama stað, men at vera saman er ikki inklusjón í sjálvum sær. Heldur er stóra avbjóðingin at tryggja mennandi og tillagaða undirvísing í teimum undirvísingartilboðum, sum eru.
Hóast ætlað er, at Sernám, førleikastovurnar, serflokkar, serstovur og Skúlin á Trøðni skulu røkka hesum máli, so er tørvur á, eins og tilmælið til MMR vísir, at sernámsfrøðiliga økið verður skipað neyvari.
Lærarar grundin undir góðari frálæru
Í endaligu niðurstøðunum til Føroya landsstýri frá ST nevndini í september verður víst á tørvandi greiðu á, í hvønn mun næmingar, ið bera brek, kunnu fáa nøktandi stuðul og tilvenjing fyri at lætta um útbúgving teirra, og mismunin í úrsliti hjá næmingum, ið bera brek, og teimum, ið ikki bera brek.
ST nevndin mælir til, at Føroya landsstýri bøtir um lóggávuna fyri at tryggja, at øll børn, ið bera brek, í fólkaskúlanum, verða inkluderað somuleiðis, at nøktandi stuðul og tilvenjingar, serliga ígjøgnum hóskandi (eftir)útbúgving fyri lærarar og onnur, ið starvast í skúlanum, tryggja mennandi undirvísing fyri næmingar, ið bera brek.
Ein skipan er altíð treytað av teimum, sum starvast har. Fyrr nevnda tilmælið til MMR vísir eisini á, at tað hevur stóran týdning at vera tilvitaður um, at krumtappurin í eini vælvirkandi sernámsfrøðiligari skipan eru fakfólkini og tað menniskjaliga tilfeingið.
ST sáttmálin sigur nevniliga, at fyri at tryggja nøktandi skúlatilboð í verki, skulu limalondini taka hóskandi stig til at seta lærarar í starv og at útbúgva serfrøðingar og starvsfólk, sum arbeiða á øllum skúlastigum. Slík útbúgving skal eisini gera starvsfólkini tilvitandi um brek og læra tey at brúka hóskandi hjálpartól og alternativan arbeiðshátt, miðlar og snið í samskifti, frálæringarhátti og tilfari sum stuðul til fólk, ið bera brek.
Fólk, ið bera brek, á miðnámi
Grund fyri víðari útbúgving er ein mennandi fólkaskúli, og kærkomin er løgtingslóg frá mai í 2012 um gymnasialar miðnámsútbúgvingar, sum í § 2, stk. 3 sigur: At leiðari útbúgvingarstovnsins kann við góðkenning landsstýrismansins stovna og bjóða út aðrar breytir og serliga skipað skúlatilboð til næmingar við serligum tørvi.
Við hesi broyting, kunnu næmingar, við serligum tørvi, nú fáa møguleika at fáa miðnámsskúlaprógv. Hetta eru nýggir møguleikar í Føroyum. Í londunum uttan um okkum er hetta sett í verk, og fáa ung eitt miðnámsskúlatilboð, sum er lagað til einstaklingin. Endaliga prógvið er eisini tillagað, so at tað eisini vísir førleikar og evni, sum geva møguleika at fara víðari í arbeiðið ella í viðkomandi útbúgving.
ST sáttmálin sigur, at limalondini skulu tryggja, at fólk, ið bera brek, fáa høvi til at stunda hægri lestur, vinnuútbúgving, vaksnamannaútbúgving og læring fyri lívið uttan mismun og á jøvnum føti við onnur. Til at røkka hesum endamáli skulu limalondini tryggja, at rímiligar umstøður verða veittar fólki, ið bera brek.
Á fundi, sum Ráðið fyri brekað skipaði fyri, kom fram, at tørvur veruliga er á slíkum tilboði í Føroyum. Teknisku skúlarnir hava royndir við næmingunum, sum tørva stuðul og nevnast kann eisini t.d. autistaflokkurin í Hoydølum. Hetta er rætta leiðin at ganga, tí ódámligt er, at allir føroyskir ungdómar ikki hava møguleika fyri mennandi skúlatilboði eftir 10. flokk.
Grundleggjandi mannarættindi
Lætt er at seta orð á inniliga ynskið um inklusjón, meira avbjóðandi er at síggja ynskið aftur í gerð. Avbjóðingin er stór, men vit eru á veg, og hóast vegurin stundum tykist langur, so er einasti møguleiki at halda fram, áhaldandi at finna loysnir og gera tað, sum skal til fyri at fáa útbúgving fyri børn og ung, ið bera brek, at virka. Tí mennandi skúlatilboð til øll er grundleggjandi mannarættindi.


text:
Tórshavnar kommuna
Tórshavnar Kommuna er størsta kommuna í Føroyum. Tórshavnar Kommuna hevur umleið 19 905 íbúgvar (2011). Kommunan fevnir um Tórshavn, Hoyvík, Argir, Hvítanes, Kaldbak, Kaldbaksbotn, Kollafjørð, Kirkjubø, Velbastað, Norðradal, Sund, Syðradal, Oyrareingir, Signabø, Hest, Koltur og Nólsoy.
Umleið 650 bátapláss eru í kommununi. Flestu teirra eru í Havn og á Argjum, tilsamans 520 pláss. Í Kollafirði og Signabø eru 74 pláss, í Nólsoy 25, og í Kaldbak og Hesti eru eini 15-20 í hvørjum stað.
Fólkatalið í Tórshavnar kommunu hevur støðugt verið veksandi seinastu árini. Í november 2015 búðu 20 468 fólk í høvuðsstaðarkommununi.
Søga[rætta | rætta wikitekst]
Tórshavn er gamal staður og frá fyrstu landnámstíðini varð høvuðsting føroyinga hildið á Tinganesi, nesinum sum skilir havnalagið sundur í Eystaruvág og Vestaruvág.
Tórshavn liggur mitt í landinum. Saman við tingsetunum kom eisini handilsskapur og Tórshavn gjørdist handilsstaður og miðstøð føroyinga. Á nesinum vórðu goymsluhús og handilshús reist, her helt kongaligi einahandilin til, sum stóð fyri øllum vøruflutningi í Føroyum og ímillum lond.
Á nesinum og uttan um Eystaruvág var so búsetingin. Fólkatalið fór at vaksa, og var komið upp á 850, tá ið einahandilin var avtikin og fríhandil settur á stovn í 1856.
Men staðurin hevði ikki sína egnu umsiting, var ikki býur, men bygd sum aðrar bygdir í landinum, skipað eftir avgerðum í tinginum og seinni av danska embætisverkinum, tá ið løgtingið varð niðurlagt í árunum 1816-1852.
Við nýggju donsku grundlógini í 1849 varð nýggj fyrisiting skipað við amtum og kommunum í danska ríkinum, og tann 16. februar 1866 kom lóg um Thorshavns kommunale Forfatning. Tá gjørdist Tórshavn serstøk kommuna, ið umfataði staðin sjálvan og garðarnar uttanfyri, Húsagarður og Álaker við tí, ið til teir hoyrdu.
Til at stýra kommununi skuldu veljast 5 borgarar í borgaraumboðið, Borgerrepræsentationen, sum tað kallaðist. Hesir fimm skuldu stýra saman við landsins fúta, sum varð fastur limur í stýrinum.
Í 1866 hevur Tórshavn verið kommuna. Nógv er broytt, kommunan gjørdist býur og keypstaður í 1908, landaøkið er vaksið og ikki minst er fólkatalið økt og liggur nú nær teimum 19 000. Býráðsumsitingin heldur nú til í gamla kommunuskúlanum frá 1894, gróthúsunum í miðbýnum.
Í meira enn 1000 ár hevur Tórshavn verið miðdepil landsins. Men ikki fyrr enn í 1866 varð Tórshavn formliga viðurkendur sum sjálvstýrandi eind, sum veruligur høvuðsstaður.


text:
Jólahaldið verður hildi í Kulturhuset 07.12.13 Kl. 14. Dansa vit um jólatræðið og senda vit jólaheilsanir. Góðgætisposar til børnini, gløggur og holukakur vera at fáa. Ókeypis. Kl. 18. Jólafrokost/Samanskotsgildi. Hav 2 pakkar à 20 kr og ein rætt við. Stokt riv, ræst og turt kjøt … Continue reading →
Fletting verður leygardagin tann 5 oktobur, hjá Tórur og Birgitte, Sorøvej 42, 4250 Fuglebjerg. Byrja verður kl. 10:00. Stundisliga. Kanska eitt hvørt verður til matna. Øll eru hjartaliga vælkomin. Vónandi verða nógvir limir/gestir at sýggja hendan dagin.
Tiltøk 2013 25.04.2013 kl.: 18: Flaggdagshald: Hóskvøldið 25. apríl kl. 18 verður flaggdagshald í neysti okkara. Tórur Jóhannesen heldur røðu. Breyð við føroyskum viðskera, grillaðar pylsur, øl og vatn kan keypast fyri bíligan penga. Torsdag 25. april kl. … Continue reading →
Hejsa alle Reglerne for roning er blevet ændret/opdateret. På et møde den 11 marts 2013 i Færingehuset i Kbh. Der var mødt repræsentanter fra alle klubber/foreninger til mødet. I kan se hvad der er ændret, på forsiden under “regler”


text:
Ítróttarøkið er væl fyri
Kjakfundurin um ítrótt og brek vísti okkum, at á ítróttarøkinum hava tey, sum bera brek, ein rímiliga góðan møguleika fyri at sleppa uppí part. Tað vísir seg, at ÍSB veksur støðugt og nýliga eru tvey ítróttarfeløg stovnaði. Tað eru Svanurin og Smæran.
Tóra við Keldu hevði eina framúr góða framløgu, har hon við orðum og myndum greiddi frá, hvussu nógv hon hevði fingið burturúr, at vera virkin við at svimja vegna ÍSB. Jón á Steig, næstformaður hjá ÍSB segði millum annað, at málið hjá ÍSB er at náa breiddini, - at fáa so nógv við sum møguligt, heldur enn at skula vísa toppúrslit í øllum greinum.
ÍSF forsetin Petur Elias Petersen helt, at hurðarnar stórt sæð vóru opnar fyri øllum, og vildi framyvir taka spurningin upp um tulkar til deyv, soleiðis at hesin bólkur eisini kann verða javntstillaður við aðrar. Beinta Hoydal Joensen greiddi frá góðu úrslitunum av at sinnisveik ganga túrar, renna, bowla og íðka á annan máta. Millum annað legði hon dent á, at tørvurin á medisini hjá summum persónum minkar og at tað er við til at betra um lívsgóðskuna.
Samanumtikið var tað ein góður fundur og í mun til onnur evnið í handikapsáttmálanum, so sum arbeiðsumstøður, atkoma, bústaðir og líknandi, heldur Ráðið fyri Brekað seg kunna staðfesta, at á ítróttarøkinum eru umstøðurnar hjá brekaðum rímiliga góðar.
http://www.radidfyribrekad.fo/
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Fyrisøgn til týsdagin 23. januar.
Bóndin kastar ongul og stein niður at havsins grunni, tað var um so skamma stund hann fiski rak at munni.
Bóndin tekur fiskatak, gav honum ikki grið, bóndin brá í somu stund so skamt við lyklalið.
Bóndin mælti á rongini - røddin hon var køld -: "Rógvið til lands, eg konuleysur verði í hetta kvøld !"
Bóndin sat í rongini, rætt sum hevði hann droymt, tá rann honum tað í hug, at hann hevði lykil gloymt.
Árar teir í hendur taka, rógva heim til landa; tá ið teir fyri lending komu, teir sóu tveir kópar standa.


text:
11.01.2018 (10:39)
Vit sóknast eftir HANDILSLÆRLINGI
Til HVS handil okkara tørvar okkum ein dugnaligan lærling, at ráðgeva kundum okkara.
Vit bjóða tær
• eitt áhugavert lærupláss við nógvum spennandi
avbjóðingum.
• at gerast partur av einum dugnaligum
starvsfólkahópi og einum væl virkandi virki.
• møguleikan at arbeiða sjálvstøðugt og í toymi, og
á tann hátt at geva títt íkast til virksemi okkara.
Vit vænta, at tú
• skilur týdningin av góðari kundarøkt, dygd
og tí fagliga
• dugir at arbeiða sjálvstøðugt
• ert fyrikomandi, nærlagdur og íðin
• setur kundan í fremstu røð
Løn
Løn og setanartreytir sambært sáttmála hjá S&K.
Um Mariu Poulsen
Maria Poulsen er millum elstu
fyritøkur í landinum og størsti
heildarveitari innan HVS í Føroyum.
Tað eru góðar arbeiðsumstøður, góðir
samstarvsfelagir, og arbeitt verður í
einum jaligum fakligum arbeiðsumhvørvi.
Spurningar
Nærri fæst at vita um læruplássið, við
at ringja á tel 22 77 20 og tosa við
Kjartan á Dul
Umsóknarfreist
Umsóknarfreistin er Mánadagin 12. Feb 2018.
Starvið verður sett skjótast gjørligt
Send umsókn til: kd(at)mp.fo
(viðmerk: »umsókn«).
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her
hava deilt hesa grein.